Sfântul Maxim mărturisitorul — Mistagogia - care explică ce 
simbolizează cele ce se săvârşesc în Sfânta Biserică în timpul 
Liturghiei 


Introducere 


Sfântul Maxim mărturisitorul s-a născut în anul 580, dintr-o familie nobilă, nu 
în Constantinopol, cum se credea înainte, ci într-un sat din Golan, aşa cum arată 
"Viaţa" lui, publicată în limba siriacă în 1973. 


Rămas orfan la 9 ani, a fost încredinţat unei mănăstiri din Palestina, dominată de 
gândirea origenistă şi evagriană. 

La 614 se retrage la o mănăstire din Chrysopolis (Skutari de azi), de pe 
țărmul răsăritean al Bosforului, de unde, după 10 ani, se mută la mănă- 
stirea Sfântul Gheorghe, din Cyzic. 

La 626 e silit să plece de aici din cauza unei incursiuni a perşilor. 

După ce a trecut prin Grecia şi Egipt, se aşază pentru mai multă vreme 
intr-o mănăstire din Cartagina. Aici are, la anul 646, celebra dispută cu 
fostul şi viitorul patriarh al Constantinopolului, Pyrrhus. 

Căci, pe la 634, Sfântul Maxim devenise principalul apărător al Orto- 
doxiei împotriva ereziei monotelite. 

La 649 îl vedem la Roma, unde are rolul hotărâtor în pregătirea şi 
desfăşurarea unui sinod care, sub papa Martin I, condamnă monotelismul. 
În 653 Sfântul Maxim şi papa Martin sunt aduşi cu forţa la Constan- 
tinopol. 

În 655 e condamnat aici de un sinod, pentru opoziţia lui față de mono- 
telismul susținut de politica imperială, şi e trimis în exil la Bizya, în 
Tracia. 


> În anul 656, respingând încercarea împăratului Constantin II de a-l câşti- 
ga pentru monotelism, prin episcopul Teodor de Bitinia, trimis în acest 
scop la Bizya, Sfântul Maxim este adus iarăşi la Constantinopol, unde, 
după noi încercări zadarnice de a-l face să renunţe la opoziţia lui, este 
torturat şi trimis din nou în exil, la Terebesis, în Tracia. 

> În 662 este adus încă o dată la Constantinopol. După alte încercări de a-l 
câştiga de partea poziției imperiale, un sinod îl anatematizează pe el, pe 
ucenicul lui, Anastasie, şi pe un alt Anastasie, apocriziarul Romei la 
Constantinopol. După ce tuturor acestora li se taie limba şi mâna dreaptă. 


Sfântul Maxim a fost trimis într-un nou exil, pe coasta orientală a Mării Negre. 
Acolo a murit la 13 august 662, la vârsta de 82 de ani, epuizat de torturi şi de 
bătrânețe, rămas până la moarte monah, deşi de mai multe ori i se oferise, dacă 
va renunţa la opoziţie, scaunul de patriarh. 


Pe drept cuvânt, el poartă apelativul de "Mărturisitorul”, fiind unul dintre cei 
mai mari teologi şi, în acelaşi timp, un martir ai dreptei învățături despre Hri- 
stos. 


În timpul petrecerii la Cyzic a compus prima grupă a scrierilor sale: Primele 
epistole adresate lui loan Cubicularul, între care cea mai importantă este: 
Despre iubire (P.G., 91, 393- 408); Cuvânt ascetic (P.G., 90, 911-958); Capetele 
despre dragoste (P.G., 90, 959 - 1073); Cele 700 capete despre cunoaştere 
(editată de Epifanovici, la Kiev, în 1917). Această grupă de scrieri tratează 
despre viața duhovnicească, după autori anteriori: Evagrie, Marcu Ascetul. 
Diadoh al Foticeii. 


În perioada dintre 626-634 a alcătuit a doua grupă de scrieri duhovniceşti. Dar 
acum el aprofundează bazele teologice ale acestei vieţi. Încă de pe când era la 
Cyzic pusese baza părții a doua a operei sale: Despre diferite locuri cu multe şi 
adânci înţelesuri din Sfinţi Dionisie şi Grigorie (Ambiguă P.G., 91, 1032 - 
1417). 


De la 634 a compus şi prima parte a acestei opere, în care dă o explicare orto- 
doxă expresiei lucrarea teandrică a lui lisus Hristos, folosită de Dionisie 
Areopagitul, împotriva interpretării ei de către erezia monotelită, care apăruse 
de curând. Tot din această perioadă, dar după partea întâi a scrierii menţionate, 
datează scrierile: Explicare la Tatăl nostru (P.G., 90, 743 - 768), Cele 200 
capete despre teologie şi iconotnia întrupării, Despre cunoaştere (P.G., 90, 1083 
- 1146) şi, de asemenea,Quaestiones ad Thalasium (P.G., 90, 743 -768) şi 
Mystagogia (P.G., 91, 658 - 718). 


Oferim aici traducerea Mystagogiei, sau explicare a Bisericii şi a Liturghiei. 
Cronologia ei, ca de altfel a întregii opere a Sfântului Maxim, nu a fost încă 
precis fixată, numai spaţiile temporale mai largi ale scrierilor lui a încercat să le 
fixeze conjectural Hans Urs von Balthasar (Die "Gnostischen Centurien” des 
Maximus Confessor, Fr. i. Br. 1941, p. 149 s.u.); el pune Mystagogia în strânsă 
legătură cu scrierea Ambigua, care probabil a fost întocmită pe la anul 630, 
înainte în orice caz de angajarea sa în disputa monotelită, deoarece nu se 
constată în ea asemenea preocupări. 


Nu intenționam să expunem aici o analiză şi o interpretare a ideilor Sfântului 
Maxim cu privire la Biserică şi la Sfânta Liturghie. Aceasta nu se poate face 
decât în legătură cu tot sistemul teologic şi mistic al marelui gânditor şi 
mărturisitor, răspândit în întreaga sa operă. Poate că o asemenea expunere îşi va 
găsi locul mai potrivit ca introducere la o viitoare publicare a unora dintre 
scrierile sale principale. 


E destul să atragem deocamdată atenția cititorilor asupra caracterului bisericesc 
al cosmosului, în concepția Sfântului Maxim, concepţie care, pătrunzând în 
sufletul poporului român, a primit o formă atât de plastică în Mioriţa. Se vor- 
beşte în Ortodoxie mult despre această viziune, cu baze patristice la Dionisie 
Areopagitul, cu care Sfântul Maxim este înrudit în cugetare, el având însă o 
originalitate proprie. 


Justele şi profrundele idei despre prezenţa totului în părți, despre caracterul nou 
pe care îl primeşte întregul organic, spre deosebire de simpla sumă a părților, au 
inspirat fundamental pe Nicolae Cusanul, ale cărui idei sunt actualizate într-un 
sistem deosebit de interesant de către filosoful modern al comunităţii, Simeon 
Frank, în La connaissance et l'etre. 


La Maxim mărturisitorul avem în germene indicat duhul comunitar al Bisericii 
adevărate, păstrat de Ortodoxie, duh chemat să dea timpurilor care vin soluția 
superioară a problemelor sociale. Tot în Mystagogie aflăm o psihologie şi o 
mistică, despre care vom încerca să arătăm cât de mult corespund, ca genială 
anticipație, cu vederile mai noi şi mai juste asupra omului, de pildă cu acel 
caracter de întreg pe care îl reprezintă orice stare sufletească (Ganzheitstruktur), 
sau cu sensul transcendent şi, de asemenea, comunitar al vieţii spirituale. 


Cuvânt înainte 


Mi-ai arătat limpede Prea Cinstite, prin experienţa însăşi, cum "se face înţe- 
leptul şi mai înţelept, folosind orice prilej, iar dreptul îşi sporeşte ştiinţa" (Prov. 
9, 9), după dumnezeiescul proverb. M-ai învăţat astfel cu fapta, în chip prea 
înțelept, ceea ce ne dă să înţelegem Scriptura. Căci, auzindu-mă odată povestind 


în treacăt cele ce mi le făcuse cunoscute un mare şi înţelept în cele dumnezeieşti 
bătrân despre Sfânta Biserică şi despre Sfânta Liturghie săvârşită în ea, mi-ai 
cerut stăruitor îndată să-ţi pun în scris povestirea acestora. 


Voiai să ai cuvântul scris ca un leac împotriva uitării şi ca ajutor al amintirii, 
căci ziceai că vremea o subjugă pe aceasta şi o jefuieşte pe nesimţite de bunurile 
ce se află în ea şi şterge cu totul întipăriturile şi icoanele. De aceea amintirea are 
lipsă în orice caz de un mijloc de înnoire prin care puterea cuvântului viu poate 
păstra neatinsă şi nemicşorată amintirea bunurilor. E cu mult mai înţelept ca în 
loc de a auzi simplu ceva să cauţi şi să păstrezi statornic cele numite. Aceasta o 
ştie, desigur, tot cel ce se ocupă cu îndeletnicirea nobilă a cugetării şi nu e cu 
totul străin de prietenia cu ea. 


La început am făcut totul ca să scap de această îndatorire (spun adevărul). Nu 
fiindcă nu aş fi voit să vă împlinesc după putere dorinţa, ci fiindcă nu m-am 
împărtăşit de harul care ridică pe cei vrednici la o astfel de destoinicie şi fiindcă 
nu am nici puterea şi obişnuința de a înfățișa asemenea lucruri. Căci am o 
educaţie simplă şi sunt cu totul neinițiat în cuvinte măiestrite, care au farmecul 
numai în sunetul lor. Şi ştiu că mulți se bucură mai ales de ele, mărginindu-şi 
plăcerea la auzul lor, chiar dacă nu este în ele adeseori nimic vrednic de cinste 
în privinţa adâncimii. Şi, ca să spun şi mai adevărat, mă femeam să nu profanez 
prin Sărăcia cuvântului meu înalta descriere şi înţelegere a celor 
dumnezeieşti, pe care mi-a descoperit-o acel fericit bărbat. Dar la urmă, 
cedând forţei iubirii, care este mai tare ca toate, am primit de bună voie 
porunca, preferând, de dragul ascultării, să fiu luat în râs pentru îndrăzneală 
şi învăţătură, decât să fiu socotit că nu vreau să vă ajut la tot binele, prin 
amânarea mea. 


Am aruncat deci grija pentru felul de a spune lucrurile asupra lui Dumnezeu, 
Care singur face minuni. "Căci El dă omului cunoştinţă, iar celor bâlbâiţi le 
dezleagă limba” (Ps. 93, 10; Intelep. 10, 11). De asemenea celor ce se află la 
strâmtoare le deschide o ieşire şi "ridică de la pământ pe cel sărac, iar pe cel 
lipsit îl înalță din gunoi" (Ps. 113, 7); adică ridică din cugetul trupesc şi din 
urdorile rău mirositoare ale patimilor, pe cel sărac cu duhul sau pe cel sărăcit de 
păcat şi de deprinderea în el; sau dimpotrivă, pe cel stăpânit încă de legea 
trupului şi de patimi, şi de aceea sărac şi lipsit de harul virtuţii şi al cunoștinței. 


Dar, fiindcă simboalele celor ce se săvârşesc la Sfânta Liturghie au fost lămurite 
în înţelesul lor spiritual, potrivit cu înalta lui înţelegere, de către preasfântul şi 
cu adevărat descoperitorul celor dumnezeieşti Dionisie Areopagitul, în lucrarea 
despre Ierarhia bisericească, cuvântul meu nu va expune aceleaşi lucruri, nici la 
fel ca el. Căci ar fi o îndrăzneală nemăsurată şi o nebunie să încerce aceleaşi 


lucruri ca el cel ce nici nu-l poate cuprinde sau înţelege pe acela, sau să 
înfățişeze ca ale sale tainele arătate numai de acela prin Duhul. 


Vom înfățişa numai atâtea câte au fost lăsate de acela, ca uşor de înţeles şi de 
alții, spre a fi expuse spre întărirea dorinţei după cele dumnezeieşti. Numai pe 
acelea prin care se face cunoscută şi înțeleasă lumina celor săvârşite în biserică 
potrivit cu puterea fiecăruia, lumina ce atrage la sine pe cei cuprinşi de dor. 


Aceasta, ca să nu rămână fără ocupaţie cei de după el toată vremea vieţii de 
acum. Căci atunci nu vor dobândi acea înţelegere spirituală ca plată pentru 
lucrare, în viaţa cea duhovnicească, care să le întoarcă dinarul duhovnicesc şi 
împărătesc, furat la început de cel viclean prin amăgire, în urma călcării 
poruncii. Mărturisesc că nu voi spune toate cele descoperite de acel bătrân în 
chip tainic; nici cele spuse, cum au fost înţelese şi înfăţişate de el. Căci acela, pe 
lângă că era filosof şi dascăl a toată învăţătura, prin bogăţia virtuţii şi prin 
osteneala îndelungată şi pricepută cu cele dumnezeieşti, se făcuse slobod de 
lanţurile materiei şi de închipuirile ei. Ca urmare avea mintea luminată de razele 
dumnezeieşti şi de aceea în stare să vadă îndată cele ce nu se văd de cei mulți. 
De asemenea avea raţiunea tălmăcitoare întocmai a celor văzute de minte, 
nefiind împiedicată de nici o pată a patimilor, asemenea unei oglinde, şi de 
aceea putând să poarte şi să grăiască fără ştirbire cele ce nu pot fi înţelese de 
alții. De aceea auzitorii lui puteau să vadă tot înţelesul purtat în cuvânt, şi toate 
cele spirituale li se arătau curat în tot înţelesul şi le puteau primi, fiindu-le 
procurate prin mijlocirea cuvântului. Eu voi înfățişa numai câte păstrez în 
amintire şi câte pot să le înţeleg în chip mai întunecos şi să le spun şi mai 
întunecos, dar cu evlavie, prin harul lui Dumnezeu, care luminează cele 
întunecoase. 


De altfel, nu cred că veţi socoti, voi care ştiţi să judecaţi drept, că pot să înţeleg 
şi să grăiesc altfel decât pot de fapt înţelege şi grăi şi decât harul de sus 
descoperă fiecăruia, potrivit cu puterea de primire a celui providenţiat, chiar 
dacă Cel ce dă harul şi învaţă este atotînalt. Căci a cere lucruri egale de la cei 
neegali în virtute şi cunoştinţă îmi pare că nu este departe de ceea ce fac cei ce 
încearcă să arate că luna luminează egal cu soarele şi se silesc să le facă pe 
acestea, care sunt cu totul deosebite, la fel în toate. Ceea ce este cu neputinţă. 


Ne va călăuzi deci Dumnezeu în cele ce vom spune şi vom cugeta, singura 
Raţiune a celor ce cugetă şi sunt cugetate şi singurul Cuvânt al celor ce 
grăiesc şi sunt grăite, şi singură Viaţa a celor ce trăiesc şi primesc viaţa; EI 
Care este şi se face tuturor toate pentru cele ce sunt şi se fac, dar nu este şi nu 
se face pentru Sine Însuşi nimic, în nici un chip, din cele ce sunt şi se fac, că 
unul ce prin fire nu este compus şi nu este împreunat cu nimic din cele ce 


sunt şi de aceea mai degrabă primeşte să I se spună că nu este, fiind mai 
presus de existenţă. 


Căci, dacă ne este cu adevărat necesar să ştim că este o deosebire între 
Dumnezeu şi făpturi, trebuie să ne dăm seama că afirmarea Celui mai presus de 
existenţa stă în negarea celor ce există, şi afirmarea celor ce există este una cu 
negarea Celui ce este mai presus de existenţă. Mai trebuie să ne dăm seama că 
amândouă atributele, adică atât existenţa cât şi neexistenţa I se potrivesc Lui în 
chip propriu, şi totuşi, nici unul nu 1 se poate da în chip propriu. Amândouă 1 se 
potrivesc Lui în chip propriu, cel dintâi afirmând existenţa lui Dumnezeu ca 
unul ce este cauza celor ce sunt, iar cel de-al doilea negând, prin depăşire 
supremă, că este cauza celor ce sunt. Dar totodată nici unul nu 1 se potriveşte în 
chip propriu, deoarece nici unul nu înfăţişează o afirmare despre ceea ce este 
după fiinţă şi fire Cel căutat. Căci Cel ce nu este legat cu nimic prin fire pe 
temeiul cauzei, nici cu existenţa, nici cu neexistența, Acela nu are nimic 
apropiat nici dintre cele ce sunt şi se spun, nici dintre cele ce nu sunt şi nu se 
spun. Acela are existenţa simplă, necunostibilă, tuturor neapropiată, cu totul de 
netălmăcit şi dincolo de orice afirmare şi negare. Atâta despre aceasta. Acum să 
trecem la tema cuvântului nostru. 


Cum şi în ce chip Sfânta Biserică este icoană şi chipul lui Dumnezeu? 


Sfânta Biserică este aşadar, cum zicea acel fericit bătrân, după un prim 
înţeles spiritual, chip şi icoană a lui Dumnezeu, ca una ce are aceeaşi lucrare 
ca El, prin imitare şi închipuire. Dumnezeu, după ce a făcut şi a adus toate la 
existență cu putere nesfârşită, le susţine, le adună, le cuprinde şi le strânge 
întreolaltă şi la Sine prin purtarea de grijă, atât pe cele cugetabile cât şi pe cele 
supuse simţurilor. 


Ținându-le în jurul Său, ca pricină, început şi scop, pe toate cele care sunt 
distanţate întreolaltă după fire, le face să concorde întreolaltă prin unica putere a 
relației față de EI, ca început. Prin aceasta toate sunt aduse la identitatea 
nestricată şi netulburată a mişcării şi a funţării, nici un lucru nerăzvrătindu-se şi 
nedezbinându-se la început faţă de altul în temeiul deosebirii după fire sau 
mişcare. Toate există în împreunare cu toate fără confuzie, în temeiul legăturii 
unice şi indisolubile în care le ţine începutul şi cauza unică, şi al pazei, căci 
legătura aceasta domoleşte şi acoperă toate relaţiile particulare văzute în toate 
după firea fiecărui lucru, nu alterându-le şi desfiinţându-le şi făcându-le să nu 
mai fie, ci covârşindu-le şi arătându-se mai presus de toate cum apare întregul 
față de părți, sau mai bine zis cauza întregului, în temeiul căreia se arată şi 
există atât întregul cât şi părțile întregului. Acestea arată întreaga cauză 
strălucind mai presus de ele şi precum soarele supraluminos acoperă firea şi 
lumina stelelor, aşa cauza acelora le acoperă existenţa lor, ca a unor lucruri 
cauzate. Căci precum părțile există propriu-zis şi se cunosc din întreg, aşa există 
şi se cunosc din cauză cele cauzate, şi particularitatea lor ia odihnă când, fiind 
îmbrăţişate de referinţă faţă de cauză, sunt străbătute de ea şi primesc cu totul 
calificarea ei, prin puterea cea unică a relaţiei faţă de ea, precum s-a spus. 


Astfel Dumnezeu, Care este în măsură infinită mai presus de toate, fiind toate 
în toate, va fi numai El singur văzut de cei curaţi la înţelegere, când mintea, 
cugetând contemplativ sensurile lucrurilor, va sfârşi la Dumnezeu Însuşi, ca 
la cauză, începutul şi scopul ultim al naşterii şi devenirii tuturor, şi ca la 
sânul adânc şi nedepărtat al întregului cuprins. 


În acelaşi chip şi Sfânta Biserică a lui Dumnezeu ni se arată făcând aceleaşi 
lucruri cu noi ca şi Dumnezeu, imitându-L cum imită o icoană modelul său. 
Căci Sunt mulţi şi nesfârşiți la număr cei ce fac parte din ea şi sunt renăscuți 
şi recreaţi în duh: bărbaţi, femei şi copii, despărțiți şi foarte deosebiți după 
gen şi înfăţişare, după neamuri şi graiuri, după viaţă, vârstă, păreri, 
meşteşuguri, chipuri, moravuri şi aptitudini, după ştiinţă şi Slujbe, după 
soartă, caracter şi deprinderi. Dar tuturor Biserica le dă deopotrivă o singură 
formă şi numire dumnezeiască, adică existenţa şi numele de la Hristos; şi o 
sigură şi neîmpărțită relaţie prin credinţă, Simplă şi fără părți, care nu lasă să 


fie cunoscute relaţiile cele multe ale fiecăruia, nici măcar că Sunt, din pricina 
raportării şi concentrării universale a tuturor spre ea. 


În temeiul acestuia nici unul nu este câtuşi de puţin despărţit prin nimic de ceea 
ce-l comun, ca să fie de sine. Toţi există împreună unii cu alţii şi sunt uniți prin 
unicul har şi unica putere simplă şi neîmpărțită a credinţei. "Căci era în toți, 
zice, o inimă şi un suflet” (Fapte 4, 32), precum din felurite mădulare este şi se 
cunoaşte un singur trup, vrednic de Hristos Însuşi, Care este cu adevărat Capul 
nostru; "în Care, zice dumnezeiescul apostol, nu este bărbat, nici femeie, nici 
iudeu, nici elin, nici tăiere împrejur, nici netăiere împrejur, nici barbar, nici 
scit, nici rob, nici slobod, ci toate şi în toate El” (Gal. 3, 28) Acesta le închide 
toate în Sine prin unica putere simplă şi nesfârşit de înţeleaptă a bunătăţii, ca un 
centru al unor linii drepte pornite din EI, în calitatea de cauză şi putere unică şi 
simplă, nelăsând să se despartă începuturile lucrurilor odată cu capetele lor 
finale şi circumscriind în cerc extinderile lor şi adunând la Sine Însuşi 
distincțiile lucrurilor făcute de El. Şi aceasta o face ca să nu se înstrăineze cu 
totul între ele şi să se învrăjbească creaturile şi făpturile aceluiaşi Dumnezeu, 
nemaiavând în jurul a ce şi unde să-şi arate iubirea şi pacea şi identitatea 
întreolaltă, şi să fie primejdie ca însăşi existenţa lor să cadă în neființă, prin 
despărțirea de Dumnezeu. 


Prin urmare, Sfânta Biserică este icoană a lui Dumnezeu, precum S-a spus, 
ca una ce înfăptuieşte aceeaşi unire ca Dumnezeu între cei credincioşi, chiar 
dacă cei unificaţi în ea prin credinţă sunt deosebiți după însuşirile lor şi sunt 
din diferite locuri şi feluri. Este aceeaşi unire pe care o înfăptuieşte şi 
Dumnezeu Însuşi în chip neamestecat între fiinţele lucrurilor, îndulcind şi 
aducând la identitate deosebirea dintre ele, precum s-a arătat prin raportarea 
lor la EI şi prin unirea cu EL, ca pricină, început şi scop. 


Cum şi în ce fel Sfânta Biserică este icoană a cosmosului, constând în fiinţe 
văzute şi nevăzute? 


După un al doilea înţeles spiritual, spunea, Sfânta Biserică a lui Dumnezeu este 
chip şi icoană a întregului cosmos, constând din fiinţe văzute şi nevăzute, având 
aceeaşi unitate şi distincție ca şi el. 


Ca edificiu, biserica - fiind un singur locaş - se deosebeşte totuşi după forma ei 
spaţială, împărțindu-se în locul destinat numai preoților şi lturghisitorilor, pe 
care îl numim "ieration" /Acesta este, după toată probabilitatea, spaţiul în care 
este aşezată masa altarului, căreia sfântul Maxim pare a-i spune simplu altar. 
Din această scriere, care e pentru multe elemente şi momente ale Liturghiei şi 
ale locaşului bisericesc cel mai vechi document informativ (de pildă pentru 
Intrarea mică şi mare) s-ar părea că spaţiul altarului nu era încă atât de total 
izolat de naos, ca mai târziu. De aceea stăteau acolo nu numai liturghisitorii, ci 
şi ceilalți preoți. A se vedea cu privire la timpul introducerii zidului despărțitor 
între spațiul altarului şi naos detalii la Karl Holl, "Die Enstehung der 
Bilderwand în der griechischen Kirche”, în "Gessammelte Aujsatze zur 
Kirchengeschichte”, II Der Osten, 2, Halbband, Tubingen, Mohr, 1929, p.22 şi 
urm.] Şi în cel lăsat pe seama întregului popor credincios, pe care îl numim 
"naos". 


Dar este una după ipostas, neîmpărţindu-se şi ea însăşi deodată cu părțile ei, din 
pricina deosebirii acestora întreolaltă. Dimpotrivă, dezleagă şi părțile însele de 
deosebirea arătată prin numirile lor, făcându-le să se raporteze la ceea ce este 
una în ea şi înfățişându-le pe amândouă identice întreolaltă. Căci fiecare din 
aceste două este reciproc celeilalte ceea ce este aceea pentru sine însăşi. Naosul 
este ieration în potenţă, iniţiat şi sființit prin ducerea sa până la sfârşitul acţiunii 
de iniţiere şi sfințire. Iar ierationul este un naos actualizat, avându-l pe acela ca 
început al acţiunii de iniţiere şi de sfințire, care stăruie ca una şi aceeaşi prin 
amândouă. 7ot aşa şi totalitatea lucrurilor aduse de Dumnezeu la existenţă 
prin creaţie, se împarte în cosmos inteligibil, constând din fiinţe spirituale şi 
netrupeşti şi în cosmosul acesta sensibil şi corporal, țesut grandios, din multe 
forme şi naturi. Prin aceasta e ca un fel de altă biserică a lui Dumnezeu, 
nefăcută de mâini, indicată cu înţelepciune de aceasta, care e făcută de mâini. 
Această totalitate are ca ieration cosmosul de sus, destinat puterilor de sus, iar 
ca naos pe cel de jos, la îndemâna celor sortiţi să trăiască o viaţă legată de 
simțuri. Dar iarăşi cosmosul e unul şi neîmpărțit cu toată deosebirea părților 
sale. Dimpotrivă, el înfăţişează şi deosebirea părților, provite din însuşirile 
caracteristice fireşte fireşti, făcându-le să se raporteze la unitatea şi neîmpărţirea 
sa. Astfel le vădeşte ca fiind una cu el şi întreolaltă în chip neamestecat, fiecare 
din ele străbătând întreagă în cealaltă şi amândouă împlinindu-l pe el cum 


împlinesc părțile un întreg şi el împlinindu-se prin ele ca întreg, în chip unitar şi 
integral. 


Căci întreg cosmosul inteligibil se arată în întreg cosmosul sensibil, în chip 
tainic prin formele simbolice, celor ce pot să vadă; şi întreg cel sensibil există în 
cel inteligibil, simplificat în sensurile minţii. În acela se află acesta, prin sensuri; 
iar în acesta acela, prin figuri. lar lucrarea lor este una, cum ar fi "o roată în 
roată", după cum zice minunatul văzător al lucrurilor mari lezechiel, vorbind, 
cred, despre cele două lumi ( 1, 16 ). Dumnezeiescul apostol zice la rândul său: 
"Cele nevăzute ale lui Dumnezeu de la întemeierea lumii din făpturi fiind 
înțelese se văd.” ( Rom. 1, 20 ). lar dacă prin cele ce se văd se privesc cele ce 
nu se văd, cum s-a scris, cu mult mai vârtos vor fi înţelese prin cele ce nu se văd 
cele ce se văd, de către cei dedaţi contemplaţiei duhovniceşti. De fapt 
contemplația simbolică a celor inteligibile prin cele văzute este ştiinţa şi 
înţelegere duhovnicească a celor văzute prin cele nevăzute. Căci cele ce-şi sunt 
unele altora indicatoare trebuie să vădească reciproc prezenţa adevărată şi clară 
a celorlalte şi relaţia neştirbită cu acelea. 


Sfânta Biserică este icoană şi numai a lumii sensibile 


Dar Sfânta Biserică a lui Dumnezeu este, zicea, icoană şi numai a lumii 
sensibile în sine. Ea are drept cer dumnezeiescul ieration, iar ca pământ 
frumuseţea naosului. De asemenea şi lumea este biserică, având cerul ca 
ieration, iar podoaba pământului ca naos. 


Cum şi în ce chip Sfânta Biserică a lui Dumnezeu închipuie simbolic pe om, 
iar ea este închipuită de el ca om ? 


Şi iarăşi, după un alt înţeles spiritual, zicea că Sfânta Biserică a lui Dumnezeu 
este om, având ca suflet ierationul, ca minte, dumnezeiescul altar şi ca trup, 
naosul. Astfel ea este chip şi asemănare a omului făcut după chipul şi 
asemănarea lui Dumnezeu. Prin naos scoate la înfăţişare, ca prin trup, 
înțelepciunea practică; prin ieration, ca prin suflet, tălmăceşte cunoaşterea 
naturală; iar prin altar, ca prin minte, străbate la cunoaşterea tainică de 
Dumnezeu, la teologia mistică. Dar şi invers, omul este o biserică tainică. Prin 
trup iradiază, ca printr-un naos, partea făptuitoare a sufletului în împlinirile 
poruncilor prin înţelepciunea practică; prin suflet, aduce, ca printr-un ieration, 
lui Dumnezeu, fotosindu-se de rațiune în cunoaşterea naturală, sensurile 
desprinse din simţuri, după ce a depărtat de la ele tot ce-i material şi necurat; iar 
prin minte, ca printr-un altar, cheamă tăcerea prea-lăudată a ascunsei şi 
necunoscutei mari grăiri a dumnezeirii, cea din adâncurile nepătrunse, prin altă 
tăcere grăitoare şi prea-răsunătoare. În felul acesta se împreună cu ea prin 
cunoaşterea tainică de Dumnezeu, cât e îngăduit omului, devenind astfel, ceea 
ce se cuvine să devină cel ce s-a învrednicit de sălăşluirea lui Dumnezeu şi a 
fost însemnat de razele atotluminoase. 


Cum şi în ce fel este iarăşi Biserica icoană şi chip al sufletului luat în sine? 


Dar tot el învaţă că Sfânta Biserică a lui Dumnezeu nu este numai icoană 
întregului om, adică a celui ce constă din suflet şi trup prin compoziţie, ci şi a 
sufletului însuşi, privit în sine cu ajutorul cugetării. 


Sufletul, spunea, constă în general din facultatea mintală şi vitală. Cea 
mintală se mişcă liber prin voinţă, iar cea vitală rămâne cum este după fire, fără 
liberă alegere. Şi iarăşi, de facultatea mintală ţine latura contemplativă şi 
practică. Cea contemplativă spunea că se numeşte minte, cea vitală, rațiune. 
Factorul care pune în mişcare facultatea mintală este mintea. Cea dintâi, adică 
mintea, este şi se numeşte înţelepciune, când păzeşte cu totul neschimbate 
mişcările sale către Dumnezeu. Raţiune de asemenea este şi se numeşte 
prudentă, când cu bună chibzuială, unind facultatea vitală, cea îndrumată de 


purtarea ei de grijă, cu activitatea, o arată nedeosebită de minte, înfățişând prin 
virtute aceeaşi descoperire a lui Dumnezeu ca şi mintea. 


Căci spunea că facultatea vitală e repartizată în chip firesc atât pe seama minţii, 
cât şi a raţiunii. Încât sufletul este şi se arată la început mai degrabă constând 
din minte şi rațiune, ca mintal şi raţional, facultatea vitală văzându-se în 
amândouă în chip egal, adică în minte şi rațiune ( căci nu e îngăduit să se cugete 
nici una din acestea lipsită de viaţă ), şi fiind împărțită între amândouă. Prin ea 
mintea, care am spus că se numeşte şi înţelepciune, desfăşurându-se în 
deprinderea contemplaţiei şi în tăcerea şi cunoaşterea tainică, e dusă spre adevăr 
printr-o cunoştinţă care nu se mai uită şi nu se mai sfârşeşte. lar rațiunea, pe 
care am numit-o şi prudentă, sfârşeşte, după deprinderea făptuiru trupeşti a 
virtuţii, în bine. Din acestea amândouă se constituie adevărata ştiinţă a lucrurilor 
dumnezeieşti şi omeneşti, cunoştinţa cea fără greşeală şi capătul din urmă al 
întregii filosofii atotdumnezeieşti a creştinilor. 


Grăind şi mai limpede despre aceasta, o parte a sufletului este, cum s-a spus, 
partea contemplativă, iar alta, cea practică. Latura contemplativă a numit-o 
minte, iar cea practică rațiune, ca primele puteri ale sufletului. Şi iarăşi, mintea a 
numit-o înţelepciune, iar raţiunea prudentă, ca primele lucrări ale lor. 


Desfăşurând însă mai departe lucrurile, spunea că de suflet țin după latura 
mintală: 

> mintea, 

>» înțelepciunea, 

» contemplaţia, 

> cunoaşterea, 

> cunoştinţa care nu se uită, a căror ţintă finală este adevărul. 


Iar după latura raţională: 
> rațiunea, 
> prudenţa, 
> făptuirea, 
» virtutea, 
» credinţa, a căror ţintă finală este binele. 


lar adevărul şi binele zicea că indică pe Dumnezeu. Adevărul, când îl arată pe 
Dumnezeu din fiinţa Sa, căci adevărul este lucru simplu, unic, unul şi acelaşi, 
fără părți, neschimbat, incoruptibil, neuitabil şi nesupus nici unei despărțiri sau 
distanţări. Iar binele, când ÎI indică din lucrarea Sa; căci binele e binefăcător, 
îngrijitor al tuturor celor ce sunt din el şi păzitor al lor; derivând de la "a fi 
foarte, a fi fixat foarte, sau afirmare puternică" (agan ine, i tedisde, i desin) - 


după părerea etimologilor, înseamnă că dăruieşte tuturor celor ce sunt existenţă, 
persistenţă şi puterea de a se mişca. 


Deci zicea că cele cinci perechi, pe care le vedem în suflet, se mişcă în jurul 
perechii care indică pe Dumnezeu. Perechi numesc aici: 


> mintea şi rațiunea, 
> înțelepciunea şi prudenţa, 
> cunoştinţa care nu se poate uita şi credinţa. 


lar perechea care indică pe Dumnezeu este adevărul şi binele. Sufletul, 
mişcându-se progresiv prin acestea, se uneşte cu Dumnezeul tuturor, imitând 
neschimbabilitatea fiinţei şi caracterul binefăcător al lucrării Lui, prin întărirea 
şi statornicirea deprinderii în bine, pe baza liberului arbitru. Şi, ca amestec în 
acestea, o observaţie potrivită: poate aceasta este dumnezeasca decadă a 
coardelor psalterionului din sufletul mintal, care face să răsune raţiunea în duh, 
atinsă fiind de cealaltă decadă fericită a poruncilor, şi care dă în chip spiritual 
sunetele desăvârşite şi armonioase, prin care e lăudat Dumnezeu. În chipul 
acesta pot să aflu care este rațiunea decadei care răsună şi al decadei care o face 
pe aceea să răsune, şi cum o decadă, se uneşte şi se împreună tainic cu cealaltă. 


Rațiunea readuce pe lisus Dumnezeul şi Mântuitorul meu, întregit prin mine cel 
mântuit, la sine care este pururea atotplină şi niciodată nu poate ieşi din sine: iar 
pe mine, omul, mă restabileşte în chip minunat în ea însăşi, mai bine zis în 
Dumnezeu, de la Care am primit existenţa şi spre Care tind, dorind de departe să 
obțin fericirea. Cel ce poate să cunoască aceasta, prin pătimirea celor spuse, 
cunoaşte, desigur după ce 1-a făcut experienţa, limpede demnitatea sa: cum se 
reîntoarce la chipul ceea ce-i după chipul; ce cinste se cuvine originarului; care 
e puterea tainei mântuirii noastre şi pentru cine a murit Hristos; cum putem apoi 
rămâne în EI şi El în noi, precum a spus; şi cum “este drept cuvântul 
Domnului, şi în toate câte face Îşi ţine făgăduinţa" (Ps.32, 4) ? Dar să ne 
întoarcem la şirul cuvântului, mulțumindu-ne cu atâta despre acestea. 


Mintea aşadar, mişcându-se prin înţelepciune vine la contemplaţie, prin 
contemplaţie, la cunoaştere, prin cunoaştere, la cunoştinţa care nu se uită, iar 
prin cunoştinţa care nu se uită la adevăr, în preajma căruia mintea ajunge la 
hotarul mişcării, fiind mărginită atât după fiinţă şi putere, cât şi după deprindere 
şi lucrare. Căci, zicea, că este putere a minţii şi mintea însăşi 
este înţelepciune în potenţă; la rândul ei, este deprinderea 
minţii, iar lucrarea ei. lar este 
mişcarea Stăruitoare, nesfârşită şi neîncetată a înţelepciunii, a contemplaţiei 
şi a cunoaşterii, adică, a puterii, a deprinderii şi a lucrării în jurul obiectului 


cunoscut, cel mai presus de toată cunoştinţa. Și hotarul ei este adevărul, 
căaobiectul cunoscut în chip neîntrerupt. 


Acest lucru e vrednic de toată mirarea: cum poate avea un capăt, ca ceva 
circumscris, ceea ce nu e supus uitării ? Aceasta aşa se poate: că acest hotar şi-l 
are cunoştinţă în adevăr, ca Dumnezeu. Căci adevărul este Dumnezeu, în jurul 
căruia mintea, mişcându-se fără sfârşit şi fără întrerupere, nu poate avea un 
capăt al mişcării ei, neaflând hotar acolo unde nu este spaţiu şi distanţă. 


Măreţia minunată a infinităţii dumnezeieşti nu are cantitate, nici părți, nici 
dimensiuni spaţiale, şi nu este vreo înţelegere care să ajungă, pentru a o 
cunoaşte, ce este după fiinţă. lar ceea ce nu este supus dimensiunilor spațiale 
sau vreunei înţelegeri de orice fel, nu poate fi străbătut până la capăt. Rațiunea 
de asemenea, mişcându-se prin prudenţă, vine la făptuire, prin făptuire la 
virtute, prin virtute la credinţă, care e cu adevărat certitudinea sigură şi 
neclintită a celor dumnezeieşti. Pe aceasta având-o la început raţiunea prin 
prudentă în potenţă, pe urmă o scoate la iveală prin virtute, arătând-o prin fapte. 
"Căci credinţa fără fapte moartă este” (lac. 2, 20), precum s-a scris. Dar tot ce 
este mort şi inactiv n-ar îndrăzni cineva, cugetând sănătos, să spună că se 
numără între cele bune. În sfârşit, prin credință raţiunea ajunge la bine, în 
preajma căruia se află la capătul său final, încetându-şi lucrările, dată fund 
mărginirea puterii, deprinderii şi lucrării sale. Căci zicea că prudenţa este 
puterea rațiunii, şi rațiunea însăşi este prudenţă în potenţă; făptuirea, la rândul 
ei, este deprinderea, iar virtutea, lucrarea ei. lar credinţa este înrădăcinarea şi 
statornicia lăuntrică a prudenţei, a făptuirii şi a virtuţii, adică a puterii, a 
deprinderii şi a lucrării. Şi hotarul ei din urmă este binele, în preajma căruia se 
odihneşte rațiunea, ajungând la capătul mişcării. Căci binele este Dumnezeu, în 
Care îşi află termenul final toată puterea oricărei rațiuni. 


Dar cum şi în ce chip se realizează şi se actualizează fiecare din acestea, şi ce se 
împotriveşte fiecăreia dintre ele, sau 1 se potriveşte, şi în ce măsură, nu ţine de 
tema de faţă ca să analizăm şi să spunem. 


Numai atâta ţine, ca Să ştim că orice suflet, când va putea, prin harul 
Duhului Sfânt şi prin osteneala şi strădania proprie, să împreune şi Să ţeasă 
acestea laolaltă, adică raţiunea cu mintea, prudenţa cu înţelepciunea, 
făptuirea cu contemplaţia, virtutea cu cunoştinţa şi credinţa cu cunoştinţa 
fără uitare, nemicşorând sau neexagerând pe nici una în raport cu cealaltă, 
tăind de la ele orice umflătură sau lipsă; când va putea, ca să spun pe scurt, 
face din decada sa o monadă, atunci se va uni şi el cu Dumnezeu cel adevărat 
şi bun, unul şi Singur. Va deveni atunci frumos şi magnific, şi asemenea Lui - 
cât e cu putinţă - prin desăvârşirea celor patru virtuţi generale, care fac 


arătată decada dumnezeiască din suflet, şi îmbrăţişează cealaltă decadă 
fericită a poruncilor. 


Căci tetrad este decadă în potenţă, formându-se din unitate prin adaos progresiv. 
Dar tot ea este şi monadă, îmbrățişând prin întâlnire, în chip unitar, binele, şi 
arătând prin sine, în chip netăiat împărţită, simplitatea şi neîmpărțirea lucrării 
dumnezeieşti. Prin acestea, sufletul păstrează cu tărie şi cu statornicie ceea ce-i 
propriu al său, şi respinge cu bărbăţie ceea ce e străin de el, ca unul ce are minte 
rațională, înţelepciune, prudenţă, contemplație făptuitoare, cunoştinţă virtuoasă, 
ŞI, pe temeiul lor, cunoştinţa fără uitare, atotcredincioasă şi neclătinată; şi că 
unul ce aduce lui Dumnezeu efectele unite înţelepţeşte cu cauzele, şi lucrările cu 
puterile, şi primeşte pentru ele îndumnezeirea, care produce simplitatea. Căci 
raţiunea este lucrare şi manifestare a minţii, fiind faţă de minte ca un efect faţă 
de cauză. 


De asemenea prudenţa este lucrare şi manifestare a înţelepciunii, făptuirea a 
contemplaţiei, virtutea a cunoştinţei, credinţa a cunoştinţei fără uitare. Prin 
ele se înfăptuieşte relaţia lăuntrică cu adevărul şi binele, adică cu Dumnezeu, 
relație de care spunea că este ştiinţă dumnezeiască, şi cunoştinţă fără 
greşeală, şi iubire şi pace, în care şi prin care este îndumnezeirea. Ştiinţa, ca 
împlinire a toată cunoştinţa îngăduită oamenilor despre Dumnezeu şi cele 
dumnezeieşti, şi îmbrăţişare fără greşeală a virtuţilor; cunoştinţă, ca cea care 
pătrunde, de fapt, în adevăr, şi procură o experienţă durabilă a lui Dumnezeu; 
iubire, ca cea care participă prin starea lăuntrică întreagă la întregul farmec al 
lui Dumnezeu; iar pace, ca una ce încearcă aceleaşi stări ca şi Dumnezeu, şi-i 
pregăteşte să le încerce pe cei ce se învrednicesc de ea. Căci dacă dumnezeirea 
este cu totul nemişcată, ca una ce nu are nimic care s-o tulbure ( ce-ar putea 
doar să ajungă măcar la îmbrăţişarea ei cu vederea ? ), iar pacea este statornicie 
neclintită şi nemişcată, şi bucurie netulburată, oare nu trăieşte cele dumnezeieşti 
şi tot sufletul care s-a învrednicit să dobândească pacea ? Căci un astfel de suflet 
a trecut dincolo nu numai de hotarele răutăţi, neştiinţei, minciunii şi vicleniei, a 
păcatelor opuse virtuţii, cunoştinţei, adevărului şi binelui, care se nasc din 
mişcările sufletului contrare firii ci, dacă este îngăduit să spunem, şi de ale 
virtuţii însăşi, ale cunoştinţei, ale adevărului şi ale bunătăţii cunoscute de noi, 
odihnindu-se în chip negrăit şi neştiut în locaşul intim supra-adevărat şi preabun 
al lui Dumnezeu, potrivit cu făgăduinţa Lui nemincinoasă. În chipul acesta 
nimic din cele ce îl pot tulbura nu pot atinge ascuţimea sa din Dumnezeu. În 
acel locaş fericit şi atotsfânt se săvârşeşte taina înfricoşată a unirii mai presus de 
minte şi de rațiune, prin care se face un trup şi un duh Dumnezeu cu biserica 
sufletului, şi sufletul cu Dumnezeu. 


O, cum mă minunez de bunătatea Ta, Hristoase ! Nici nu îndrăznesc Să o 
Spun, eu care nu am putere destulă nici măcar Să mă minunez cu vrednicie. 


"Căci vor fi cei doi un trup. Taina aceasta mare este. Dar eu vorbesc de 
Hristos şi de biserică", zice dumnezeiescul apostol (Efes.5, 31-32). Și iarăşi: 
"Cel ce se lipeşte de Domnul este un duh cu EI ” (I Cor. 6,17). Ajungând 
astfel sufletul unitar şi adunat în sine însuşi şi la Dumnezeu, nu va mai fi în el 
raţiunea care îl împarte în multe prin gânduri, ci capul lui va fi încununat de 
Dumnezeu, Rațiunea prima, singură şi una. lar în această Raţiune şi Dumnezeu 
sunt şi subzistă toate rațiunile lucrurilor într-o simplitate neînţeleasă, în chip 
unitar, ca în Creatorul şi Făcătorul tuturor celor ce sunt. Aţintindu-se sufletul 
spre Acela, care nu e în afară de el, ci întreg în întregimea lui, va cunoaşte şi el 
prin simplă intuiție, rațiunile şi cauzele lucrurilor, de dragul cărora, înainte de-a 
se face mireasa Logosului - Dumnezeu, se supunea metodelor care divizează. 
lar prin aceste rațiuni va fi purtat în chip mântuitor şi adecvat spre însuşi 
Cuprinzătorul şi Făcătorul a toată rațiunea şi cauza. 


Acestea sunt aşadar, precum am spus, proprii sufletului; prin minte are 
înţelepciunea în potenţă, din înţelepciune decurge contemplaţia, din aceasta 
cunoaşterea, din cunoaştere cunoştinţa fără uitare, şi prin toate e dus la adevăr, 
care e hotarul şi ţinta finală a bunurilor mintale. Iar prin rațiune are prudenţa, 
din aceasta iese făptuirea, din făptuire virtutea, din aceasta credinţa, prin care 
odihneşte în bine ca scop şi sfârşit fericit al lucrărilor raţionale. În sfârşit, prin 
unirea acestora întreolaltă se culege ştiinţa celor dumnezeieşti. În toate acestea 
se aseamănă cu sufletul sfânta biserică, privită în înţeles spiritual. 


Toate cele ce au fost arătate că ţin de minte şi ies progresiv din ea, le indică 
biserica prin ieration. lar cele arătate că ţin de rațiune şi ies din ea prin 
desfăşurare, le ilustrează prin naos. În sfârşit, toate le adună spre taina ce se 
săvârşeşte pe dumnezeiescul altar, taină prin care, tot cel ce poate să înţeleagă 
cu înţelepciune cele ce se săvârşesc în biserică, îşi face cu adevărat biserică a 
lui Dumnezeu şi dumnezeiesc sufletul său. Căci pentru suflet ni s-a dat poate, 
spre călăuzirea lui către cele înalte, biserica cea făcută de mâini, care îi este şi 
model prin diferitele simboale dumnezeieşti din ea. 


Cum şi în ce fel este numită şi Sfânta Scriptură om? 


Precum după un înţeles mai înalt a numit biserica om duhovnicesc, iar pe om 
biserică tainică, la fel zicea că şi Sfânta Scriptură, privită toată deodată, este ca 
un om, care are Testamentul Vechi drept trup, iar pe cel Nou drept suflet, duh şi 
minte; sau istoria literară a întregii Sfinte Scripturi, a celei vechi şi noi, trup, iar 
sensul celor scrise şi scopul spre care tinde acel sens, suflet. 


Auzind aceasta, am admirat potriveala asemănării şi am lăudat cât am putut pe 
Cel ce împarte fiecăruia darurile Sale după vrednicie. Căci, precum omul e 
muritor după ceea ce e văzut şi nemuritor după ceea ce e nevăzut, la fel şi Sfânta 


Scriptură are litera trecătoare, iar duhul ascuns în litera ei niciodată nu încetează 
de a fi. Şi, precum omul stăpânind prin înţelepciune dorinţa şi pornirea pătimaşă 
vestejeşte trupul, la fel şi Sfânta Scriptură înţeleasă duhovniceşte taie de la sine 
litera. Căci zice Sfântul Apostol: "Pe măsură ce se strică omul nostru cel din 
afară, cel dinlăuntru se înnoieşte zi de zi "(Il Cor. 4, 16). 


Aceasta s-o înţelegem şi s-o zicem şi despre Sfânta Scriptură, înţeleasă figurat 
ca om. Pe măsură ce se retrage litera ei sporeşte duhul. Și pe măsură ce trec 
umbrele slujirii vremelnice, iese la arătare adevărul credinţei atotluminos şi 
neumbrit, prin care şi pentru care este şi S-a scris şi se numeşte Scriptură, 
întipărită fiind în minte prin harul duhovnicesc. 


Precum şi omul este şi se zice om pentru sufletul rațional şi mintal, prin care şi 
pentru care este chip şi asemănarea lui Dumnezeu, Cel ce l-a făcut pe el, şi a 
fost deosebit de celelalt animale prin natură, neavând cu ele nici o relaţie 
lăuntrică. 


Cum este numit cosmosul om şi şi ce chip omul este numit cosmos? 


Urmărind aceeaşi asemănare uşor de observat, spunea că şi cosmosul întreg 
constând din cele văzute şi nevăzute este om; iar omul constând din suflet şi 
trup este cosmos. Căci cele inteligibile au rostul sufletului, precum sufletul are 
acelaşi rost ca cele inteligibile. Iar cele sensibile sunt chipul trupului, precum 
trupul e chipul celor sensibile. Cele inteligibile sunt sufletul celor sensibile, iar 
cele sensibile trupul celor inteligibile. Precum sufletul se află în trup, aşa 
cosmosul inteligibil în cel sensibil. lar cosmosul sensibil este ţinut la un loc de 
cel inteligibil, precum trupul este ţinut de suflet. Şi din amândouă se constituie 
un singur cosmos, precum din suflet şi trup un singur om. Nici una din cele 
două părţi ale acestora, care sunt unite întreolaltă, nu neagă şi nu refuză pe 
cealaltă, existând o lege care le leagă împreună. În ele este sădită raţiunea unei 
puteri unificatoare, care nu îngăduie să se slăbească identitatea în baza unirii 
după ipostas din pricina deosebirii (de) natură, nici să apară particularitatea care 
circumscrie pe fiecare din acestea în ea însăşi deosebind-o şi desfăcând-o de 
cealaltă, mai puternică decât înrudirea, sădită în ele în chip tainic prin faptul 
unirii. 


Prin înrudirea aceasta se arată existent în toate, în chip diferit, modul universal 
ŞI unic al cauzei ascunse şi necunoscute, care ţine adunate toate, susținând toate 
în ele însele şi unele în altele, neamestecate şi nedivizate, şi înfăţişându-le ca 
fiind mai degrabă unele pentru altele decât pentru ele însele, prin acea relaţie 
unificatoare. Aceasta până ce va socoti de bine Cel ce le-a legat întreolaltă să le 
dezlege, când va veni vremea obştescului sfârşit, cel nădăjduit. Atunci şi lumea 
celor văzute va muri, ca şi omul, şi va învia iarăşi, ca o lume nouă din cea 


îmbătrânită, la învierea pe care de abia atunci o aşteptăm. Atunci şi omul de 
acum va învia împreună cu lumea, ca partea cu întregul, şi lumea mică împreună 
cu lumea mare, dobândind puterea să nu se mai poată strica. Şi tot atunci, trupul 
se va face asemenea sufletului, iar cele sensibile asemenea celor inteligibile în 
privinţa cinstei şi a slavei, arătându-se în toate o singură putere dumnezeiască, 
printr-o putere luminoasă şi activă, potrivit cu fiecare. lar această putere va 
păstra prin ea nedesfăcută legătura unirii pentru veacurile nesfârşite. 


Dacă vrea aşadar cineva să aibă viaţa şi raţiunea iubitoare de Dumnezeu şi 
plăcută lui Dumnezeu, să se îngrijească de părțile mai înalte şi mai cinstite ale 
acestor trei oameni, adică a cosmosului, a Sfintei Scripturi şi a omului nostru. 
Să se îngrijească cu toată puterea de suflet, făcându-l nemuritor şi îndumnezeit 
prin virtuți, şi să dispreţuiască trupul care este supus stricăciuni şi morţii, şi 
care poate să întineze demnitatea îngrijită a sufletului. "Căci trupul stricăcios, 
zice, îngreuiază Sufletul, şi locaşul cel pământesc împovărează mintea cea 
plină de griji” (Intelep. Sol. 9, 15). Şi iarăşi: "Cel ce seamănă în trupul său, 
din trup va culege stricăciune” (Gal. 6, 8). Acela să-şi îndrepteze râvna 
gândurilor minţii spre puterile trupeşti şi spirituale, pentru a se face asemenea 
lor, părăsind cele prezente şi văzute. "Căci cele ce se văd sunt vremelnice; iar 
cele ce nu se văd sunt veşnice” (Gal. 4, 18 ). În acestea se odihneşte 
Dumnezeu, pentru mărimea deprinderii lor în pace. De asemenea, să se înalțe cu 
înţelepciune spre Duhul Sfânt, prin studiul pătrunzător al Sfintei Scripturi, 
ridicându-se deasupra literei, căci în EI se află plinătatea bunătăţilor şi 
comorilor ascunse ale cunoștinței şi înţelepciunii, înlăuntrul cărora cel ce se 
învredniceşte să ajungă va afla pe Dumnezeu Însuşi “înscris în tablele inimii 
prin harul Duhului”, oglindind cu faţa descoperită slava lui Dumnezeu prin 
ridicarea zăbranicului literei. (Il Cor. 3, 3-18) 


Ce simbolizează prima intrare a sfintei adunări (liturghii) şi cele săvârşite 
după ea? 


Cuvântul nostru, după ce a înfățişat pe scurt vederile comunicate de fericitul 
bătrân despre sfânta biserică, va face acum o povestire şi mai scurtă despre 
Liturghia din sfânta biserică. 


Prima intrare a arhiereului în sfânta biserică la sfânta adunare este chipul şi 
icoana primei veniri în lume a Fiului lui Dumnezeu şi Mântuitorului nostru 
Hristos prin trup. 


Prin aceasta El a eliberat şi răscumpărat firea oamenilor, robită stricăciunii şi 
vândută prin ea însăşi morţii în urma păcatului, şi stăpânită silnic de diavol, 
plătind toată datoria pentru ea ca un vinovat Cel nevinovat şi fără de păcat. 


Astfel a readus-o la harul împărăției de la Început, dându-Se pe Sine preţ de 
răscumpărare şi schimb pentru noi, şi punând patima Sa de viaţă făcătoare ca 
leac de vindecare a patimilor noastre, priciniuitoare de stricăciune, şi ca mijloc 
de mântuire al întregii lumi. 


lar prin intrarea arhiereului în ieration, şi prin urcarea pe tronul preoţesc se 
închipuieşte simbolic înălţarea şi reaşezarea Aceluia în ceruri şi pe tronul mai 
presus de ceruri, după petrecerea în lume. 


Ce înseamnă intrarea poporului în sfânta biserică? 


Intrarea poporului, care se face odată cu a ierarhului, în sfânta biserică, 
înseamnă întoarcerea necredincioşilor de la neştiinţă şi rătăcire la cunoaşterea 
lui Dumnezeu, şi mutarea credincioşilor de la păcat şi necunoştinţă la virtute şi 
cunoştinţă, spunea fericitul bătrân. 


Căci intrarea în biserică nu înfăţişează numai întoarcerea necredincioşilor la 
adevăratul Dumnezeu, ci şi îndreptarea prin pocăință a fiecăruia dintre noi 
cei ce credem dar nesocotim poruncile Domnului prin trai desfrânat şi prin 
viață necuvincioasă. 


Fiindcă tot omul, fie ucigaş, fie desfrânat, fie fur, fie îngâmfat, fie mândru sau 
înjurător, sau lacom, sau iubitor de arginţi, sau bârfitor, sau neuitător de rău, sau 
uşor de mişcat spre mânie şi furie, sau vorbitor de rău, sau semănător de vrajbă, 
sau şoptitor, pizmaş, sau beţiv şi rău, simplu vorbind, ca să nu mai lungesc 
cuvântul, numărând toate felurile păcatului, orice om care, fiind stăpânit de 
orice păcate, încetează în urmă de a se mai lăsa stăpânit de bună voie de o 
asemenea deprindere şi de a mai lucra cu intenţie potrivit cu ea, şi-şi schimbă 


viaţa înspre bine, alegând virtutea în locul păcatului, orice astfel de om are să fie 
socotit că intră într-adevăr cu Hristos Dumnezeul şi Arhiereul nostru la virtute 
care înțeleasă figurat este biserica. 


Ce simbolizează citirile dumnezeieşti? 


Citirile dumnezeieşti ale preasfintelor cărţi, spunea învățătorul că indică voile 
şi Sfaturile dumnezeieşti şi fericite ale atotsfântului Dumnezeu. Prin ele aflăm 
îndatoririle ce le avem de îndeplinit, potrivit cu fiecare dintre noi, după puterea 
ce este înnăscută. De asemenea învăţăm legile luptelor dumnezeieşti fericite, 
după care războindu-ne, ne învrednicim de cununile biruinţei din împărăţia lui 
Hristos. 


Ce simbolizează cântările dumnezeieşti ? 


Dulceaţa duhovnicească a cântărilor dumnezeieşti, spunea că indică bucuria 
care vădeşte împărtăşirea de bunătăţile dumnezeieşti, şi care, pe de o parte, 
mişcă sufletele spre dragostea curată şi fericită a lui Dumnezeu, iar pe de alta, 
răstigneşte şi mai mult spre ura păcatului. 


Ce înseamnă strigările păcii? 


Prin strigările păcii, săvârşite dinlăuntrul ierationului, la porunca arhiereului, la 
fiecare citire, după precizarea acelui înţelept se indică bucuria şi laudele 
dumnezeieşti aduse de sfinții îngeri. 


Prin ele Dumnezeu pune hotar luptelor purtate pentru adevăr împotriva puterilor 
duşmane, împrăştiind nevăzutele îngrămădiri, dăruind pace prin desfiinţarea 
trupului păcatului, şi dând sfinților harul nepătimirii drept cunună a ostenelilor 
pentru virtute, ca părăsind lumea să-şi îndrepte puterile sufletului spre cultivarea 
duhovnicească, adică spre dezvoltarea virtuţilor. Prin acestea împrăştie oştile 
cereşti duhurile rele, având de căpetenie a luptei lor pe Dumnezeu şi Cuvântul, 
Care risipeşte meşteşugirile duşmănoase şi greu de ocolit ale diavolului. 


Ce simbolizează citirea Sfintei Evanghelii şi actele mistice de după aceea în 
particular? 


Îndată după acestea, rânduiala Sfintei Biserici a stabilit să se facă citirea 
dumnezeiască a Sfintei Evanghelii. Aceasta arată în particular celor ce se 
străduiesc, necazurile ce au să fie suportate pentru cuvânt. După aceea, venind 
la ei din cer Cuvântul contemplaţiei şi al cunoştinţei, ca un Arhiereu înlătură ca 
pe o lume sensibilă cugetul trupului, depărtează gândurile lor ce caută spre 
pământ şi îi duce spre privirea celor spirituale prin închiderea uşilor şi prin 


intrarea sfintelor taine, după ce şi-au închis simţurile de către cuvinte şi lucruri. 
Și aşa, după ce au ajuns afară de trup şi de lume, îi învaţă cele ascunse şi tainice, 
sărutarea între ei înşişi, şi la El adunându-i; ca apoi, pentru multa binefacere de 
care le-a făcut parte, ca singură mulțumire, să primească mărturisirea 
recunoştinţei pentru mântuirea lor, pe care o tălmăceşte Simbolul credinţei. 
Apoi, punându-i între îngeri prin cântarea întreit sfântă, şi dăruindu-le aceeaşi 
ştiinţă a teologiei sfinţitoare pe care o au şi aceia, îi aduce lui Dumnezeu şi 
Tatăl, înfiindu-i în Duhul prin rugăciunea prin care s-au învrednicit să-L 
numească pe Dumnezeu Tată. De aici iarăşi, după ce au străbătut cu ştiinţă toate 
rațiunile din lucruri, îi duce în chip neînțeles spre monada necunoscută prin 
cântarea "Unul Sfânt", cu care s-au unit prin har şi au devenit asemenea după 
participare, într-o identitate neîmpărțită, după putinţă. 


Ce simbolizează, în înţelesul ei general, citirea dumnezeiască a Sfintei 
Evanghelii ? 


În aplicare generală ea înseamnă sfârşitul lumii acesteia. Căci după citirea 
dumnezeiască a Sfintei Evanghelii, arhiereul coboară de pe tron, şi se face 
slobozirea şi scoaterea afară, prin slujitori, a catehumenilor şi a celorlalți care nu 
sunt vrednici de vederea dumnezeiască a tainelor ce se vor arăta. Aceasta indică 
şi preînchipuieşte prin ea adevărul, al cărei tip şi icoană este, şi pe care îl strigă 
oarecum prin aceste acte, că după ce se va vesti Evanghelia împărăției, precum 
s-a scris, în toată lumea, va veni a doua oară din cer, cu slavă multă, marele 
Dumnezeu şi Mântuitorul nostru lisus Hristos; “căci Însuşi Domnul, în strigăt 
de arhanghel şi la trâmbiţa lui Dumnezeu, Se va pogort din cer" (| Tes. 4, 16), 
zice dumnezeiescul Apostol. Iar venind, Se va răzbuna împotriva vrăjmaşilor şi 
va despărți prin sfinţi îngeri pe cei necredincioşi de cei credincioşi, pe cei 
nedrepți de cei drepţi, pe cei ticăloşi de cei sfinţi şi, ca să spun pe scurt, pe cei 
ce au păcătuit pe urmele trupului de cei ce au umblat în Duhul lui Dumnezeu, 
dând fiecăruia dintre cei ce au trăit pe pământ plata cea dreaptă după vrednicia 
lor, cum spune adevărul cuvintelor dumnezeieşti. 


Ce simbolizează închiderea uşilor sfintei biserici, care se face după Sfânta 
Evanghelie? 


Închiderea uşilor sfintei biserici a lui Dumnezeu, care se face după sfinţita citire 
a Sfintei Evanghelii şi după scoaterea catehumenilor, arată trecerea celor 
pământeşti şi intrarea viitoare a celor vrednici în lumea inteligibilă sau la 
ospăţul de nuntă al lui Hristos, după acea despărţire înfricoşată şi sentinţă şi mai 
înfricoşată; de asemenea lepădarea desăvârşită a lucrării rătăcite din simţuri. 


Ce înseamnă intrarea Sfintelor Taine? 


Intrarea sfintelor şi cinstitelor Taine este începutul şi sfârşitul, cum spunea acel 
mare bătrân, a învăţăturii celei noi, care ni se va împărtăşi în cer, cu privire la 
iconomia lui Dumnezeu cea către noi şi descoperirea tainei mântuirii noastre, 
care se află în adâncurile nepătrunse ale ascunzimii dumnezeieşti. ''Căci nu voi 
mai bea, zice către ucenicii Săi Dumnezeu şi Cuvântul, de acum din rodul 
vifei, până în ziua aceea când îl voi bea pe el cu voi, nou, în împărăţia Tatălui 
Meu "' (Mat. 26,29). 


Ce simbolizează şi sărutarea dumnezeiască ? 


Sărutarea duhovnicească, vestită tuturor, preînchipuieşte şi zugrăveşte unirea în 
cuget şi mărturisirea într-un gând şi identitatea pe care o vor avea cu toţii 
întreolaltă prin credinţă şi iubire, când se va face descoperirea bunurilor viitoare 
negrăite. Prin ea cei vrednici vor primi împreunarea cu Cuvântul şi Dumnezeu. 
Căci gura este simbolul cuvântului şi raţiunii, prin care toți cei părtaşi de cuvânt 
şi de rațiune, ca fiinţe raționale, vor deveni una cu toţii şi cu Cuvântul prim şi 
Unic şi cauză a tot cuvântul şi rațiunea. 


Ce înseamnă simbolul dumnezeiesc al credinţei? 


Mărturisirea dumnezeiescului simbol al credinţei, care se face de toţi, arată 
mulțumirea tainică pentru raţiunile şi modurile înţeleptei providenţe 
dumnezeieşti cu privire la noi, prin care ne-am mântuit, mulțumire care va avea 
loc în veacul viitor. Prin ea cei vrednici îşi vor arăta recunoştinţa pentru 
binefacerea dumnezeiască, neavând afară de ea nimic altceva ce să dea pentru 
bunătățile dumnezeieşti fără de margini care li s-au hărăzit. 


Ce înseamnă doxologia întreit sfântă ? 
Rostirea întreită a cântări sfințeniei dumnezeieşti şi de către tot poporul 


credincios preinchipuieste unirea şi deopotrivă cinstea pe care o vom avea în 
veacul viitor cu puterile netrupeşti şi spirituale. In acea stare, într-un cuget cu 


puterile de sus, firea oamenilor va fi învățată să laude şi să sfinţească prin trei 
sfințiri dumnezeirea treiipostatică cea una. 


Ce simbolizează sfânta rugăciune: "Tatăl nostru carele eşti în ceruri" ? 


Chemarea atotsfântă şi preacinstită a marelui şi fericitului Dumnezeu şi Tată 
este simbolul înfierii adevărate şi reale, care ni se va da prin darul şi harul 
Duhului Sfânt. Prin această înfiere, biruindu-se şi acoperindu-se tot ce-i însuşire 
omenească, prin coborârea harului, se vor face şi vor fi fu lui Dumnezeu toți 
sfinţii, care s-au luminat încă de aici cu frumuseţea dumnezeiască a bunătăţii. 


Ce înseamnă sfârşitul cântărilor rostite la sfânta slujbă tainică, adică: 
"Unul Sfânt, Unul Domn''şi cele următoare ? 


Mărturisirea pe care o face întregul popor la sfârşitul întregii slujbe tainice, 
rostind : "Unul Sfânt” şi cele ce urmează, arată adunarea şi unirea mai presus de 
rațiune şi de minte a celor inițiați tainic şi înțelept în unitatea cea ascunsă a 
simplităţii dumnezeieşti, în veacul nestricăcios al celor inteligibile, când privind 
la lumina slavei nevăzute şi mai presus de grai, vor ajunge şi ei în stare să 
primească împreună cu puterile de sus fericita puritate. 


După aceasta, la sfârşitul tuturor, se face împărtăşirea tainei care-i preface pe cei 
ce se împărtăşesc cu vrednicie, în chipul ei şi asemenea, după har şi participare, 
Binelui prin esenţă, nefiind lipsiţi întru nimic de EI, pe cât este îngăduit şi cu 
putință oamenilor. Aşa încât şi ei pot fi, şi se pot numi, prin lucrarea voinţei şi 
prin har dumnezei, în urma faptului că Dumnezeu întreg îi umple deplin şi nu 
lasă nimic din ei gol de prezenţa Lui. 


Cum şi în ce chip şi starea sufletului privit în el însuşi, la fiecare om în 
parte, este îndumnezeitoare şi făcătoare de desăvârşire prin cele spuse? 


Să căutăm acum, trecând cu privirea prin aceleaşi momente ca pe o cale şi o 
ordine bună, să le înţelegem şi cu privire la sufletul cunoscător. Şi să nu 
împiedicăm mintea, care doreşte şi voieşte să se urce, sub îndrumarea lui 
Dumnezeu, treptat spre rațiune, după putere, cu toată evlavia, spre contemplarea 
mai înaltă şi să privească şi să înţeleagă cum orânduirile dumnezeieşti ale 
Sfintei Biserici duc sufletul spre desăvârşirea lui prin cunoştinţa adevărată şi 
efectivă. 


Prima intrare a sfintei adunări (liturghii) este simbolul virtuţilor sufletului 


Priveşte aşadar, tu cel ce ţi-ai câştigat adevărata iubire a lui Hristos, cu ochii 
minţii, la prima intrare a sfintei adunări de la rătăcirea şi tulburarea din afara 


celor pământeşti ( după cum s-a scris: "Femei, ce veniţi de la vedere, apropiaţi- 
vă " - îs. 27, Il ); de la vagabondarea printre chipurile şi formele văzute ale 
celor sensibile. Căci nu este drept să fie numită contemplare, după neînţelepții 
aşa zişilor înţelepţi ai elinilor (să nu cumva să-i numiţi înţelepţi pe aceia care nu 
au putut sau nu au voit să cunoască pe Dumnezeu din făpturile Lui), vederea 
celor sensibile, în planul căreia subzistă războiul neîntrerupt al celor sensibile 
întreolaltă, război care produce stricăciunea tuturor prin ele înşile, toate 
stricându-le pe altele şi stricându-se prin altele, neavând altă statornicie decât pe 
aceea a nestatorniciei şi a stricăciunii, şi neputând rămâne vreodată întreolaltă 
fără război şi fără dezbinare. Prin acea intrare însuşi sufletul vine de la acelea şi 
fuge şi intră, ca într-o Biserică şi ca într-un azil al păcu, la contemplarea 
naturală în duh, în care nu se află războire şi nici tulburare, împreună cu 
Cuvântul şi condus de Cuvântul, marele şi adevăratul nostru Dumnezeu şi 
Arhiereu. 


lar de la dumnezeieştile citiri ce se fac, învaţă ca pe nişte simboale, raţiunile 
lucrurilor şi marea şi minunata taină a Providenţei dumnezeieşti arătată în lege 
şi prooroci. Prin fiecare primeşte, ca răsplată a bunei sale ucenicii intru acestea, 
de la Dumnezeu, prin Sfintele Puteri, care vorbesc cu el spiritual, întipărinile 
dătătoare de pace deodată cu farmecul întăritor şi susținător, cu dorința 
dumnezeiască şi arzătoare a lui Dumnezeu, prin plăcerea produsă în el tainic de 
cântarea imnelor dumnezeieşti. 


Trecând iarăşi de la acestea, se concentrează pe culmea cea una şi singură, care 
adună unitar aceste raţiuni. Adică în jurul Sfintei Evanghelii, în care au 
preexistat unitar toate rațiunile Providenţei şi ale lucrurilor îmbrățişate printr-o 
singură putere. 


După aceasta se îngăduie ochilor minţii, iubitori de Dumnezeu şi netulburaţi să 
privească printr-o simţire dumnezeiască pe însuşi Cuvântul şi Dumnezeu, Care 
coboară în suflet din cer (ceea ce se arată prin coborârea arhiereului de pe tronul 
sacerdotal) şi depărtează, ca pe nişte catehumeni, cugetările care sunt legate încă 
prin fantezie de simţuri şi de diviziunea lor. 


Pe urmă iarăşi, Cuvântul duce sufletul, ieşit afară din cele sensibile, cum dă să 
înțelegem închiderea uşilor sfintei lui Dumnezeu biserici, spre ştiinţa imaterială, 
simplă, neschimbată, dumnezeiască, liberă de orice chip şi figură a celor 
inteligibile, indicată prin intrarea tainelor negrăite. Ajuns aici, sufletul îşi 
concentrează în sine însuşi puterile sale şi pe sine în Cuvântul, unind prin 
sărutarea duhovnicească rațiunile şi chipurile negrăite referitoare la mântuirea 
sa. lar Cuvântul îl învaţă prin Simbolul credinței, să mărturisească aceasta cu 
mulţumire. 


După aceasta, sufletul, fiind deja, în ce priveşte mintea, simplu şi neîmpărțit în 
cunoaştere, prin ucenicie făcută şi cuprinzând raţiunile celor sensibile şi celor 
inteligibile, este dus de Cuvântul spre cunoştinţa lămurită a lui Dumnezeu, după 
trecerea peste toate dăruindu-i-se o înţelegere egală, după putinţă cu a îngerilor. 


Și aşa de mult îl învață Cuvântul, încât cunoaşte pe Dumnezeu ca Unul, o 
singură fiinţă, dar în trei ipostasuri; unitate a fiinţei în trei ipostasuri, şi treime a 
ipostasurilor de o fiinţă; unitate în treime şi treime în unitate; nu alta şi alta; nici 
una deosebită de alta sau una prin alta, nici una în alta sau una din alta, ci una şi 
aceeaşi în ea însăşi şi prin ea însăşi, având identică cu sine însuşi atât unitatea 
cât şi treimea, fără nici o confuzie; unirea lor este fără confuzie, iar deosebirea 
nedivizată şi fără părți; unitate după rațiunea fiinţei sau a existenţei, dar nu prin 
compoziţie, prin contracţiune sau prin vreo contopire; şi treime după raţiunea 
felului cum există sau subzistă, dar nu prin vreo divizare sau înstrăinare sau 
vreo împărțire. Căci nu se divide unitatea prin ipostasuri, nici nu se cuprinde şi 
se contemplă în ele în virtutea relației. De asemenea, nu se adună ipostasurile 
într-o unitate, nici nu o înfăptuiesc pe aceasta prin contracţiune, ci aceea este 
identică aceleiaşi, desigur altfel şi altfel. 


Sfânta Treime a ipostasurilor este unitate neamestecată după funță şi după 
rațiunea simplă a ei. Iar sfânta unitate este treime după ipostasuri şi după modul 
de existenţă. Aceeaşi întreagă este şi aceea şi aceasta în chip diferit, înţeleasă 
după altă şi altă rațiune, precum s- a spus; una şi singură, dumnezeire nedivizată 
şi fără confuzie, dumnezeire simplă, nemicşorabilă şi netransformabilă, va fi, 
fiind întreagă unitate după funţă şi întreagă treime după ipostasuri, o singură 
rază a unei lumini de întreită strălucire care luminează în chip unitar. 


Prin acesta lumina şi sufletul, egal în cinste cu sfinţii îngeri, primind raţiunile 
despre dumnezeire care pot fi cunoscute de creaţiune, şi învățând să laude 
împreună cu aceia fără cuvinte în chip întreg dumnezeirea cea una, este dus spre 
înfierea după har prin cea mai accentuată asemănare. 


În temeiul acesteia, având pe Dumnezeu ca 'Tată tainic şi unic prin har, va fi dus 
totodată spre ascunsul cel unul al Aceluia, prin ieşirea sa din toate. Şi atât de 
mult va spori în pătimirea sau în cunoaşterea celor dumnezeieşti, încât nu va 
mai vrea să fie al său însuşi şi nu va mai putea să se cunoască din sine, de către 
sine sau din altcineva, ci numai din şi de către Dumnezeu, Care întreg l-a primit 
în întregime, cu bunătate, şi S-a sălăşluit întreg în întregimea lui, fără pătimire şi 
în chip cuvenit cu Dumnezeu, şi l-a îndumnezeit întreg. 


Astfel, cum zice preasfântul Dionisie Areopagitul, sufletul devine chip şi arătare 
a luminii ascunse, oglindă curată, atotstrăvezie, neştirbită, nepătată, neprihănită, 
ce prinde, dacă se poate spune, întreaga frumuseţe a arhetipului binelui, care 


străluceşte în el în chip dumnezeiesc şi nemicşorat precum este, cu bunătatea 
negrăită a celor nepătrunse. 


Ce taine lucrează şi înfăptuieşte, prin cele ce se săvârşesc la Sfânta 
Liturghie în cei credincioşi şi adunaţi cu credinţă, harul Duhului Sfânt care 
e de faţă? 


Socotea aşadar fericitul bătrân, şi nu înceta să îndemne în acest înţeles, că tot 
creştinul trebuie să se afle des în sfânta biserică şi să nu lipsească niciodată 
de la Sfânta Liturghie săvârşită în ea, pentru Sfinţii îngeri care sunt de faţă şi 
scriu de fiecare dată pe cei ce intră şi se înfăţişează lui Dumnezeu, şi care fac 
rugăciuni pentru ei; de asemenea pentru harul Sfântului Duh, care e în chip 
nevăzut pururea prezent, dar în mod special mai ales în timpul Sfintei 
Liturghii. 


Acesta preface şi schimbă pe fiecare dintre cei ce se află de faţă, rezidindu-l în 
chip mai dumnezeiesc, potrivit cu însuşirile lui, şi înălțându-l spre ceea ce se 
indică prin tainele ce se săvârşesc, chiar dacă acela nu simte, în cazul când e 
încă dintre copii în cele după Hristos şi nu poate vedea în adâncul celor ce se 
petrec. El activează în acela harul mântuirii, indicat prin fiecare dintre 
dumnezeieştile simboale ce se săvârşesc, conducându-l, pe rând şi după o 
ordine, de la cele mai apropiate până la capătul final al tuturor. 


Y Prin cea dintâi intrare se indică lepădarea necredinţei, creşterea 
credinţei, micşorarea  păcătoşeniei, sporirea virtuţii, alungarea 
neştiinţei, adăugirea cunoștinței. 

Y Prin ascultarea sentinţelor dumnezeieşti, deprinderile şi dispozițiile 
întărite şi neclintite în cele spuse, adică în credinţă, virtute şi cunoştinţă. 

Y Prin cântările  dumnezeieşti, care urmează acelora, se indică 
consimțământul de bună voie al sufletului cu virtuțile, şi plăcerea şi 
desfătarea mintală ce se naşte în suflet din pricina lor. 

Y Prin Sfânta citire a Sfintei Evanghelii, sfârşitul cugetului pământesc, 
precum şi al lumii sensibile. 

Y Iar prin închiderea uşilor de după aceea, trecerea şi mutarea cu 
dispoziția sufletului de la această lume stricăcioasă la lumea inteligibilă, 
prin care trecere sufletul, închizând simţirile ca nişte uşi, le face curate 
de idolii păcatelor. 

Y Prin intrarea sfintelor taine se indică învăţătura şi cunoştinţa mai 
desăvârşită, mai tainică şi nouă cu privire la iconomia lui Dumnezeu 
față de noi. 

Y Prin sărutarea dumnezeiască, identitatea aceluiaşi cuget, a aceleiaşi 
simţiri şi a iubirii tuturor faţă de toţi, şi a fiecăruia mai întâi faţă de 
Dumnezeu şi faţă de sine. 


Y Prin mărturisirea Simbolului credinţei, mulțumirea cuvenită pentru 
chipurile minunate ale mântuirii noastre. 

Y Iar prin imnul întreit sfânt, unirea şi deopotriva cinste cu sfinţii îngeri, şi 
neîncetată şi împreună lăudare sfântă a lui Dumnezeu. 

Y Prin rugăciunea prin care ne învrednicim să numim pe Dumnezeu Tată, 
se indică cea mai adevărată înfiere în harul Duhului Sfânt. 

Y Prin cântarea "Unul Sfânt” şi cele următoare, harul şi legătura 
unificatoare cu Dumnezeu. 

Y Iar prin împărtăşirea dumnezeiască cu prea curatele şi de viaţă 
făcătoarele taine, identitatea şi comuniunea asemănării după participare 
cu Dumnezeu, cât este îngăduită oamenilor. Prin aceasta, omul este 
învrednicit să devină din om dumnezeu. 


Căci darurile Duhului Sfânt, de care credem că ne împărtăşim în această 
viață prin har intru credinţă, credem că le vom primi în veacul viitor cu 
adevărat în ipostasul lor, potrivit cu nădejdea neclintită a credinţei noastre şi 
cu făgăduinţa sigură şi nemincinoasă a Celui ce le-a făgăduit, dacă vom păzi 
cu toată puterea noastră poruncile. 


Astfel vom trece de la harul intru credință la harul după vedere, Însuşi 
Dumnezeul şi Mântuitorul nostru lisus Hristos prefăcându-ne întru Sine, 
înlăturând atributele noastre stricăcioase şi dăruindu-ne tainele arhetipice, 
indicate prin simboalele sensibile de aici. 


Pentru uşoară ţinere de minte, dacă socotiți de bine, să străbatem încă o dată pe 
scurt cele spuse şi să le recapitulăm astfel: 


Sfânta Biserică este, aşadar, cum s-a spus, tip şi icoană a lui Dumnezeu. Căci 
unirea neamestecată pe care o întreține Acela prin puterea şi înţelepciunea Lui 
infinită, între diferitele fiinţe ale celor ce sunt, legându-le ca un Făcător în chip 
suprem cu Sine, o realizează şi ea, legând în chip unitar pe credincioşi 
întreolaltă, prin harul şi chemarea unică a credinţei, pe cei activi şi virtuoşi prin 
identitatea voirii, iar pe cei contemplativi şi gnostici prin acordul nesfâşiat şi 
nedivizat al cugetului. 


Ea este şi tip al cosmosului, al celui inteligibil şi al celui sensibil, având ca 
simbol al cosmosului inteligibil ierationul, iar al celui sensibil naosul. Este iarăşi 
tip al omului, imitând sufletul prin ieration, iar trupul înfățişându-l prin naos. 
Dar este şi tip şi icoană a trupului privit în el însuşi, ca una ce manifestă slava 
părţii teoretice prin ieration, iar podoaba părţii practice având-o în naos. 


Prima intrare a sfintei Liturghi săvârşită în ea indică în general prima venire a 
Dumnezeului nostru, iar în special, întoarcerea celor ce sunt conduşi de EI, de la 


necredinţă la credinţă şi de la păcătoşenie la virtute. Citirile de după aceea, 
enunţă în general voile şi sfaturile dumnezeieşti, potrivit cărora trebuie să-şi 
îndrume şi să-şi poarte toți viaţa; iar în special învăţătura şi înaintarea în 
credinţă a celor ce au crezut şi dispoziţia întărită spre virtute a celor activi, prin 
care, conformându-se legii dumnezeieşti a poruncilor, stau cu bărbăţie şi cu 
neclintire împotriva meşteşugirilor diavolului şi scapă de lucrările vrăjmaşe; de 
asemenea, indică deprinderea intru contemplație a celor gnostici, prin care, 
culegând după putere sensurile duhovniceşti ale lucrurilor sensibile şi ale 
Providenţei referitoare la ele, sunt duşi fără rătăcire spre adevăr. 


Modulările dumnezeieşti ale cântărilor sugerează plăcerea şi desfătarea 
dumnezeiască, produse în sufletele tuturor, prin care, întărindu-se tainic, uită 
ostenelile trecute ale virtuţii şi se aprind de dorinţa puternică a bunătăţilor 
dumnezeieşti şi nestricăcioase pe care nu le au încă. 


Sfânta Evanghelie este în general simbolul sfârşitului lumii acesteia, iar în 
special indică desfințarea totală a vechii rătăciri în cei ce au crezut, mortificarea 
şi sfârşitul legii şi al cugetului trupesc în cei activi, şi concentrarea şi referirea 
multelor şi diferitelor rațiuni spre Rațiunea cea mai cuprinzătoare în cei 
gnostici, sfârşindu-se şi terminându-se în ei contemplaţia naturală amănunțită şi 
variată. 


Coborârea arhiereului de pe tron şi scoaterea catehumenilor afară, înseamnă în 
general a doua venire din cer a marelui Dumnezeu şi Mântuitorului nostru lisus 
Hristos şi despărţirea păcătoşilor de cei sfinţi, ca şi răsplătirea cea dreaptă după 
vrednicia fiecăruia. lar în special, înseamnă desăvârşita certitudine în credinţă a 
celor credincioşi, pe care o produce Dumnezeu şi Cuvântul coborându-Se în 
chip nevăzut, prin care certitudine este alungat de la ei orice cuget care mai 
şchioapătă în privinţa credinţei, cum e cazul la catehumeni; desăvârşita lipsă de 
patimi a celor activi, prin care se desființează orice cuget pătimaş şi neluminat 
al sufletului; în sfârşit, ştiinţa cuprinzătoare a celor cunoscute, prin care sunt 
alungate toate icoanele lucrurilor materiale din suflet. 


Închiderea uşilor, ieşirea cu sfintele taine, dumnezeisca sărutare şi rostirea 
Simbolului credinţei, indică în general trecerea celor sensibile şi arătarea celor 
spirituale, învăţătura cea nouă a tainei referitoare la noi, identitatea unirii în 
cuget şi a iubirii, şi mulțumirea pentru chipurile în care am fost mântuiţi. lar în 
special, învăţarea şi iniţierea celor credincioşi, unirea lor în cuget, evlavia şi 
înaintarea lor de la credinţa simplă la dogme. Cel dintâi lucru este arătat de 
închiderea uşilor, al doilea de ieşirea sfintelor, al treilea de sărutare, al patrulea 
de rostirea Simbolului. Tot în special, ele indică mutarea celor activi de la 
acțiune la contemplație, după ce şi-au închis simţurile şi s-au aşezat afară de 
trup şi de lume prin lepădarea lucrărilor lor; de asemenea, înălțarea lor de la 


chipul poruncilor la raţiunea lor, familiarizarea şi unirea poruncilor însăşi după 
raţiunile lor cu puterile sufletului, şi deprinderea şi aptitudinea spre mulţumirea 
ce creşte din cunoaşterea lui Dumnezeu. Ele mai indică mutarea contempla- 
tivilor de la contemplaţia naturală la înţelegerea simplă a celor inteligibile (când 
nu mai urmăresc deloc prin simţuri sau prin vreun lucru văzut rațiunea 
dumnezeiască şi negrăită) şi unirea puterilor sufleteşti cu sufletul, precum şi 
simplitatea care cuprinde, unitar cu mintea, rațiunea Providenţei. 


Doxologia sfinţitoare întreit sfântă, cântată neîncetat de sfinţii îngeri, înseamnă 
în general deopotrivă viaţa, purtare şi împreună cântare a dumnezeieştii 
doxologii, care se va înfăptui în veacul viitor între puterile cereşti şi pământeşti, 
trupul oamenilor devenind nemuritor prin înviere, şi ne mai îngreunând sufletul 
cu stricăciunea sa şi nici îngreunându-se, ci prin schimbarea întru nestricăciune 
luând putere şi capacitate să primească prezenţa lui Dumnezeu. lar în special, ea 
înseamnă întrecerea teologică a credincioşilor cu îngerii întru credință; 
strălucirea deopotrivă cu îngerii a vieţii celor activi, pe cât este cu putinţă 
oamenilor, şi buna rostire a imnologiei teologice; în sfârşit, înțelegerile, 
cântările şi neîntreruptele mişcări ale contemplativilor privitoare la Dumnezeu, 
deopotrivă cu ale îngerilor, după cum e cu putinţă oamenilor. 


Fericita invocare a marelui Dumnezeu şi Tată, şi rostirea cuvintelor "Unul 
Sfânt" şi cele următoare, şi împărtăşirea cu sfintele şi de viaţă făcătoarele taine, 
indică viitoarea  înfiere, unire, legătură, asemănare dumnezeiască şi 
îndumnezeire, de care vor avea parte toţi, după toate celelalte, din cauza 
bunătăţu lui Dumnezeu. 


Prin aceasta Dumnezeu Însuşi va fi toate în toţi cei mântuiţi, la fel, strălucind ca 
frumuseţe originară în cei ce strălucesc asemenea Lui, după har, prin virtute şi 
cunoştinţă. lar credincioşi, virtuoşi şi contemplativi a numit pe începători, 
înaintați şi desăvârşiţi, care pot fi numiţi şi robi, lucrători cu plata şi fii, ca cele 
trei cete ale celor ce se mântuiesc. 


Robi sau credincioşi sunt cei ce împlinesc poruncile de frica amenințărilor 
stăpânului şi lucrează cu bunăvoință cele încredințate. 

Lucrători cu plată sunt cei ce poartă, de dorul bunătăţilor făgăduite, greutatea şi 
arşiţa zilei, adică necazul legat de viaţa aceasta din osânda protopărintelui, şi 
ispitele care, din cauza ei, trebuiesc suportate pentru virtute. Aceştia schimbă 
înțelepţeşte, prin hotărâre de bună voie, viaţă cu viaţă, cea prezentă pentru cea 
viitoare. 

Iar fii sunt cei ce nici de teama amenințărilor, nici de dorul celor făgăduite, ci în 
temeiul unui mod statornic şi al unei deprinderi în înclinarea şi dispoziţia 
voluntară a sufletului spre bine, nu se despart niciodată de Dumnezeu, ca acel 
fiu către care s-a zis "Fiule, tu totdeauna eşti cu Mine, şi ale Mele ale tale 


sunt" (Lc. 15, 31). Aceştia prin afirmare voluntară şi prin îndumnezeire în har 
dobândesc atât cât le este îngăduit oamenilor, din ceea ce este şi e crezut 
Dumnezeu după fire şi cauză. 


Să nu lipsim, aşadar, de la Sfânta Biserică a lui Dumnezeu, care cuprinde 
atâtea taine ale mântuirii noastre în sfânta rânduială a dumnezeieştilor 
simboale ce se săvârşesc. ( Prin aceasta, ea făcând pe fiecare din nou să-şi 
poarte viața după Hristos, potrivit cu însuşirile sale, scoate la arătare darul 
înfierii dat prin Sfântul Botez în Duhul Sfânt, într-o viaţă după voia lui Hristos). 


Ci cu toată puterea şi sârguinţa să ne înfățişăm pe noi vrednici de darurile 
dumnezeieşti, făcându-ne bine plăcuţi lui Dumnezeu prin fapte bune. Să nu 
umblăm "ca neamurile care nu cunosc pe Dumnezeu în patima poftei" (| Tes. 
4, 5), ci precum zice Sfântul Apostol, "omorând mădularele cele pământeşti: 
desfrânarea, necurăţia, patima, pofta cea rea, zgârcenia care este închinarea 
la idoli, prin care vine urgia peste fiii neascultării, şi toată mânia, furia, 
vorbirea urâtă şi minciuna" (Colos.3, 5-8). Şi scurt vorbind, "lepădând întreg 
omul cel vechi, care se strică prin poftele înşelăciunii” (Ef. 4, 22), "împreună 
cu faptele şi poftele lui” (Colos. 3, 9), "să umblăm cu vrednicie înaintea lui 
Dumnezeu, Celui ce ne-a chemat pe noi la împărăție şi mărire” (| Tes. 2, 12), 
“îmbrăcând mila, bunătatea, smerenia, blândeţea, îndelunga îngăduire, 
răbdându-ne unii pe alţii în iubire” (E£. 4, 2) "şi dăruindu-ne unii altora, 
dacă are cineva vreo pricină cu altul, precum şi Domnul S-a dăruit pe Sine 
nouă. Peste toate să păzim legătura desăvârşirii, iubirea şi pacea, la care am 
şi fost chemaţi într-un singur trup"! (Colos. 3, 12-15). Ca să spun pe scurt, “să 
îmbrăcăm pe omul cel nou, care se reînnoieşte în cunoştinţă după chipul 
Celui ce l-a făcut pe el” (Colos. 3, 10). 


Căci trăind astfel vom putea ajunge la ţinta făgăduinţelor dumnezeieşti şi ne 
vom putea umple cu buna nădejde de cunoştinţa voii Lui, rodind în toată 
înţelepciunea şi înţelegerea duhovnicească şi crescând în cunoştinţa Domnului. 
"Şi întăriţi fiind cu toată puterea, intru tăria slavei Lui, spre toată zidirea şi 
îndelunga răbdare, cu bucurie să mulțumim Tatălui, Celui ce ne-a învrednicit 
pe noi Să avem parte de soarta sfinţilor, intru lumină" (Colos. 1, 11-12). lar 
dovada limpede a cestui har este dispoziţia binevoitoare şi de bună voie către 
semenul nostru, a cărui roadă stă în a ne apropia după putere, ca de Dumnezeu, 
de orice om care are lipsă de ajutorul nostru, şi a nu-l lăsa nebăgat în seamă şi 
neajutat, arătând, cu toată sârguinţa cuvenită prin fapte, via noastră dispoziţie 
binevoitoare faţă de Dumnezeu şi de aproapele. Căci fapta este dovada 
dispoziţiei binevoitoare. 


Nici un mijloc nu ne duce atât de uşor la dreptate sau la îndumnezeire ( ca să zic 
aşa ), la apropierea de Dumnezeu, ca mila arătată din adâncul sufletului şi cu 


plăcere celor lipsiţi. Dacă Cuvântul arată ca Dumnezeu pe cel ce bine pătimeşte, 
lipsit fiind, căci zice: ” Întrucât aţi făcut unuia din aceştia mai mici, Mie aţi 
făcut” (Mat. 25, 40), iar cel ce grăieşte e Dumnezeu , cu mult mai mult îl va 
arăta pe cel ce poate să facă bine şi face, ca fiind cu adevărat Dumnezeu, după 
har şi participare, ca unul ce şi-a însuşit prin bună imitare lucrarea şi însuşirea 
binefăcătoare a Aceluia. 


Și dacă e Dumnezeu săracul, pentru coborârea lui Dumnezeu, Care S-a făcut 
sărac de dragul nostru şi a luat asupra Sa, prin împreună pătimire patimile 
fiecăruia, şi până la sfârşitul lumii pătimeşte mistic pururea pentru bunătatea Sa, 
după analogie cu pătimirea fiecăruia, vădit este că va fi pe drept cuvânt şi mai 
mult Dumnezeu cel ce tămăduieşte prin sine, imitând pe Dumnezeu, patimile 
celor ce pătimesc din iubire față de oameni şi se înfăţişează ca având aceeaşi 
putere a dragostei ca Dumnezeu, după analogia Providenţei Lui mântuitoare. 


Cine va fi aşadar atât de târzielnic şi de anevoie de mişcat la virtute, ca să nu-şi 
dorească îndumnezeirea, când dobândirea ei este atât de uşoară şi cumpărarea 
atât de lesnicioasă? lar paznică sigură şi inviolabilă a acestora, şi cale uşoară 
spre mântuire - fără de care cred că nici un bine nu-l poate păstra neştirbit cel 
ce-l are - este grija de sine, prin care învățând să privim şi să cugetăm numai 
cele ce ne privesc pe noi, ocolim paguba ce ne poate veni de la alții. 


Căci de vom învăţa să ne privim şi să ne cercetăm numai pe noi înşine, nu vom 
năvăli nicicând asupra faptelor altora, oricare ar fi ele, ci vom cunoaşte ca 
singur judecător înţelept şi drept pe Dumnezeu, Care judecă cu înţelepciune şi 
dreptate toate cele ce se fac, potrivit cu rațiunea după care s-au făcut, nu după 
chipul în care se arată. Pe acesta îl pot judeca şi oamenii, văzând în chip neclar 
ceea ce se vede. Dar adevărul nu este în ceea ce se arată, nici în raţiunea celor ce 
se petrec. Dumnezeu însă, văzând mişcarea ascunsă a sufletului, pornirea 
nevăzută şi raţiunea însăşi după care s-a mişcat sufletul, şi scopul rațiunii sau 
ținta precugetată a întregii acțiuni, judecă cu dreptate, cum am spus, toate cele 
săvârşite de oameni. 


De ne vom sili să izbândim aceasta şi ne vom îngrădi pe noi înşine în noi, 
neamestecându-ne cu cele de afară, nu vom lăsa nici să vadă, nici să audă, nici 
să grăiască ochiul sau urechea sau limba noastră cele ale altora; iar de nu, le 
vom îngădui să lucreze cu simpatie, dar nu cu patimă, şi să vadă, să audă şi să 
grăiască spre câştigul nostru, şi numai atâta cât va socoti că trebuie rațiunea care 
înfrânează. Căci nimic nu alunecă mai uşor spre păcat ca aceste simţuri când nu 
sunt îndrumate de rațiune. Şi iarăşi, nimic nu ajută mai mult la mântuire ca ele, 
când le comandă, le îndrumă şi le conduce rațiunea spre cele ce trebuie şi vrea 
ca. 


Să nu fim aşadar fără grijă, ci să ascultăm cu toată puterea de Dumnezeu Care 
ne cheamă la viața veşnică şi la o ţintă fericită prin lucrarea poruncilor Lui 
dumnezeieşti şi mântuitoare; ca să luăm milă şi să aflăm har spre ajutor la timp 
potrivit.Căci harul, zice dumnezeiescul Apostol, “este cu toți care iubesc pe 
Domnul nostru lisus Hristos întru nestricăciune” (Ef. 6, 24), adică iubesc pe 
Domnul întru nestricăciunea virtuţii şi întru cuviinţă curată şi nefăţarnică a 
vieţii, făcând voia Lui, şi nu vatămă nici una din poruncile Lui. 


Acestea le-am înfățişat despre tema în chestiune pentru plata ascultării, după 
puterea mea şi aşa cum am fost învățat, neîndrăznind să mă ating de lucrurile 
mai tainice şi mai înalte. Dacă cineva dintre cei iubitori de învăţătură doreşte să 
le cunoască şi pe acelea, să citească cele scrise despre acestea de către Sfântul 
Dionisie Areopagitul în chip dumnezeiesc şi va afla cu adevărat descoperirea 
unor taine negrăite, dăruită neamului omenesc prin dumnezeiasca lui înţelegere 
şi limbă, "pentru cei ce vor avea să moştenească mântuirea” (Evr. 1, 14). 


Dacă nu sunt departe de dorinţa voastră, mulţumirea se cuvine lui Hristos, 
dătătorul bunătăților, şi vouă care m-aţi silit să le spun. lar dacă am rămas 
departe de ceea ce aţi nădăjduit, ce voi pătimi sau ce voi face odată ce sunt slab 
în cuvânt ? Slăbiciunea se iartă, nu se pedepseşte. Şi mai degrabă trebuie prețuit 
decât disprețuit ceea ce se face după putinţa omului. Aceasta mai ales se cuvine 
să o faceţi voi, care v-aţi propus să iubiţi pe oameni pentru Dumnezeu. 


Dar lui Dumnezeu Îi este plăcut ce 1 se aduce sincer din suflet după putere, chiar 
dacă apare ca un lucru mic în asemănare cu cele mari. Căci El n-a respins nici 
pe văduva care a adus doi bănuţi. Ceea ce a fost văduva aceea odinioară şi cei 
doi bănuţi, este oricând sufletul văduvit de păcat, care a lepădat legea cea veche 
ca pe un bărbat, dar încă nu e vrednic de însoţirea deplină cu Dumnezeu şi 
Cuvântul, însă Îi aduce totuşi Acestuia drept arvună doi bănuţi, adică raţiunea 
cumpătată şi viaţa, sau credinţa şi buna cunoştinţă, sau deprinderea şi lucrarea 
celor bune, sau contemplarea şi acţiunea potrivită cu aceasta, sau cunoştinţa şi 
virtutea corespunzătoare, sau raţiunile din legea naturală şi scrisă, care sunt 
puţin superioare acelora şi pe care avându-le sufletul le aduce lui Dumnezeu şi 
Cuvântul, ieşind din ele ca şi din toată viaţa lui, voind să se însoţească numai cu 
EI, şi primind astfel să se văduvească de chipurile, rânduielile şi moravurile 
silmice ale firii şi ale legii, ca de nişte bărbaţi, sau (Îi aduce) altceva mai 
duhovnicesc decât acestea, ce poate fi contemplat numai de cei curaţi la 
înţelegere şi e sugerat de Scriptură prin litera care e umplută de istorie. 


Căci toate cele omeneşti care par mari întru virtute, sunt mici când sunt 
comparate de rațiunea care priveşte lucrurile teologic. Dar iarăşi chiar banii mici 
şi din materie dispreţuită şi nu prea cinstită poartă la fel pecetea împărătească ca 
şi banii de aur ( materia cea mai de preţ ) şi sunt chiar mai de preţ prin faptul că 


sunt aduşi cu toată dragostea. Pe această văduvă imitând-o şi eu, am adus lui 
Dumnezeu şi vouă, iubiţilor, ca nişte bănuţi, aceste cugetări şi cuvinte mici şi 
smerite, făcute dintr-o cugetare şi dintr-un grai sărac, fiindcă aşa mi-aţi 
poruncit. 


Dar rog sufletul vostru binecuvântat şi sfânt să nu-mi mai ceară vreo însemnare 
scrisă despre nici una din chestiunile despre care am vorbit. Aceasta din două 
motive: întâi, fiindcă n-am dobândit încă frica curată şi statornică de Dumnezeu, 
nici deprinderea tare a virtuţii şi fermitatea neclintită şi nemişcată a dreptății 
adevărate, care dau mărturie despre siguranţa cuvintelor; al doilea, fiindcă fiind 
învăluit încă de furtuna patimilor ca de o mare furioasă şi aflându-mă departe de 
limanul nepătimirii dumnezeieşti, şi neavând limpede înainte capătul vieţii, nu 
voiesc să am pe lângă fapte şi cuvântul scris drept pârâş. 


Vă rog apoi pe voi, care aţi primit harul ascultării, să mă pomeniţi pe mine 
nevrednicul, prin rugăciuni lui Hristos, marelui şi singurului Mântuitor al sufle- 
telor noastre, a căruia este slava, cinstea şi închinarea. Împreună cu Tatăl şi cu 
Duhul Sfânt în veci. Amin. 


